Ζαβέν Κρικοριάν

O Ζαβέν Κρικοριάν (γενν. 1941) είναι Αρμένιος συγγραφέας, εκπαιδευτικός και δημοσιογράφος.

Γεννήθηκε στο Χαλέπιο και μεγάλωσε εντός της Αρμενικής Διασποράς της Συρίας, στους κόλπους πολυπληθούς οικογένειας, με αδελφό, μεταξύ άλλων, τον μετέπειτα Αρχιεπίσκοπο Βιέννης και Ομότιμο Καθηγητή στο Τμήμα Νεοελληνικών και Βυζαντινών Σπουδών του Πανεπιστημίου Βιέννης Μεσρόμπ Κρικοριάν (1932-2017).https://www.youtube.com/watch?v=Cw-IIKR5E8g.https://www.katholisch.at/aktuelles/2017/01/16/trauer-um-armenischen-alterzbischof-mesrob-krikorian Σπούδασε Αραβική και Ισλαμική Ιστορία στο Αραβικό Πανεπιστήμιο Βυρηττού, ενώ, ακολούθως, ολοκλήρωσε μεταπτυχιακές σπουδές στη Βιέννη, στο Αυστριακό Technologisches Gewerbemuseum.

Εργάσθηκε ως διδάσκων σε Εκπαιδευτικά Ιδρύματα της Συρίας και της Ελλάδας, ενώ διετέλεσε Διευθυντής του Αρμενικού Εκπαιδευτηρίου Αρτάκι Καλπακιάν, υπό την σκέπη της Γενικής Αρμενικής Ένωσης Αγαθοεργίας, για περισσότερες από τέσσερεις δεκαετίες (1968-2009).https://www.agbuathens-artakikalpakianschool.gr .

Έχει εκπονήσει πλήθος μελετών αναφορικά με επί μέρους ιστορικά, θεολογικά και γλωσσικά ζητήματα, ενώ έχει δημοσιεύσει ποιητικές συλλογές στην αραβική και την αρμενική γλώσσα.https://www.librarything.fr/work/15831843.

Συνεργάζεται, ως αρθρογράφος, σε αραβικά και αρμενικά έντυπα ανά τον κόσμο, όπως, μεταξύ άλλων, στις εφημερίδες Baikar Weekly (Μασαχουσέτη Η.Π.Α.), Ζartonk (Λίβανος), Arev (Καϊρο Αιγύπτου) κ.α., ενώ έχει λάβει συνεντεύξεις από σημαίνουσες προσωπικότητες των γραμμάτων, των τεχνών και των επιστημών, εντός και εκτός Ελλάδος, όπως ο Έλληνας ποιητής Γιάννης Ρίτσος, η Αρμένισσα λογοτέχνης Σίλβα Kαπουτικιάν, o ζωγράφος Ρισάρ Τζερανιάν και ο Αστροφυσικός Βίκτορ Αμπαρτσουμιάν. Παραμένει, μέχρι σήμερα, Διευθυντής Σύνταξης της Εφημερίδας Νορ Ασχάρ, την οποία εκδίδει η Ελληνοαρμενική Φιλολογική Ένωση «ΑΡΑΡΑΤ».https://armenika.gr/koinotita/152-armenikos-typos-stin-ellada/370-armenikos-typos-stin-ellada.

Τον Μάρτιο 2006 βραβεύθηκε από τον Δημοσιογραφικό Οργανισμό Zartonk για την εν γένει προσφορά του στη δημοσιογραφία και τα αρμενικά γράμματα.https://zartonkdaily.net/category/daily-pdf/

Είναι παντρεμένος με την Αλίς Νεκτάρ Κρικοριάν και έχει δύο κόρες.

Αποτελεί μία από τις εξέχουσες προσωπικότητες της εν Ελλάδι Αρμενικής παροικίας.https://armenika.gr/koinotita/75-istoria-paroikias/478-h-armenikh-paroikia-klinei-ta-eneninta

 Παραπομπές 

Κατηγορία:Αρμένιοι συγγραφείς